cyanic-selkie/wikianc huggingface dataset:
Mosul mübahisəsi
Ankara müqaviləsi
Mosul məsələsi İngiltərə-Türkiyə münasibətlərini son dərəcə gərginləşdirdi. Britaniya Mosul məsələsini silah gücü ilə həll etmək niyyətini dəfələrlə nümayiş etdirdi. Qərb dövlətlərinin təzyiqinə davam gətirməyən Türkiyə hökuməti ingilislərə güzəştə getdi. Qərb dövlətlərinin təzyiqi ilə 1926-cı il iyunun 5-də Türkiyə Ankarada Böyük Britaniya və İraqla müqavilə imzaladı və bu müqaviləyə əsasən, "Brüssel xətti"ni tanıdı (kiçik düzəlişlərlə). Bunun üçün Türkiyəyə 20 il müddətinə İraq hökumətinin Mosul neftindən əldə etdiyi gəlirin 10%-ni almaq və ya 500 min funt sterlinq məbləğində pul təzminatı almaq hüququ verildi.
Tənənəm piri
Tənənəm piri - Şərur rayonunun Tənənəm kəndində orta əsrlərə aid ziyarətgah. Yerli əhali arasında daha çox Piri-Süleyman adı ilə tanınır.
Ovusu Kvabena
Ovusu Kvabena — — Qanalı peşəkar futbolçu. Macarıstanın "Ferensvaroş" klubunun və Qana milli komandasının hücumçusu.
Karyerası
Qanada doğulan futbolçu karyerasının ilk illərini doğulduğu Akkra şəhərinin komandasında keçirib. 2016-cı ildə İspaniyaya gələn futbolçu "Toledo" klubuna qoşulur. Ovusu 31 avqust 2016-cı ildə komandadanın əsas heyətində debüt edir. İspaniya Kral Kubokunda baş tutmuş "UB Conquense" komandası ilə ev oyununda ikinci hissədə əvəzedici kimi meydana çıxır və komandasının 2–0 qalib gəldiyi oyunda komandasının hər iki qolunun müəllifi olur. Daha sonra o, səkkiz qol vuraraq, komandanın əsas hücumçusuna çevrilir.
23 avqust 2017-ci ildə Owusu La Liqa təmsilçisi "CD Leganés" klubu ilə beş illik müqavilə imzalayır. Ancaq futbolçu səkkiz gün sonra, "Segunda División"da yarışan "Real Oviedo"ya bir il müddətinə icarəyə verilir.
24 iyul 2018-ci ildə Ovusu İspaniya çempionatının üçüncü divizionunda mübarizə aparan "Salamanca CF" klubuna bir il müddətinə icarəyə verilir. Burada o 25 oyunda 10 qol vurur. Növbəti ilin avqustun 21-də o, "Córdoba CF" klubuna icarəyə verilir və burada meydana çıxdığı 17 oyunda 6 qol vurur.
Qarabağ FK
23 yanvar 2020-ci ildə "Qarabağ" klubu Kvabena Ovusunu transfer etdiyini elan edir. Ağdam təmsilçisi Qanalı hücumçu ilə 3.5 illik müqavilə imzalayır. Futbolçunun Qarabağ klubunda debüt oyunu 8 fevral 2020 tarixində, "Qarabağ"ın Azərbaycan Premyer Liqasının 16-cı turunda Bakının "Neftçi" klubu ilə oyununda baş tutur. O, 71-ci dəqiqədə Xayme Romeronun əvəzinə meydana daxil olur. Qarabağda keçirdiyi ilk mövsümdə 5 dəfə meydana çıxan futbolçu qol ilə fərqlənə bilmir.
2020/21 futbol mövsümundə isə, Azərbaycan Premyer Liqasında 26 oyunda meydana çıxır və 7 dəfə fərqlənir. Ümumilikdə isə mövsüm ərzində Qarabağla 39 oyunda meydana çıxır və 9 qol vurur.
2021-ci ilin avqust ayında futbolçu Türkiyənin "Ankaragücu" klubuna icarəyə verilir. Futbolçu burada ümumilikdə 23 dəfə meydana çıxaraq 10 qol və 4 məhsuldar öturmə ilə yadda qalır.
2022-ci ilin iyun ayında icarə müddəti başa çatan futbolçu futbolçu "Qarabağ" klubuna geri dönur.
Ferensvaroş
30 yanvar 2023-cü ildə, Macarıstanın "Ferensvaroş" klubuna transfer edilir.
Sadələşməyən mürəkkəblik
Sadələşməyən mürəkkəblik, içindəki parçaların hər hansı birinin çıxarılması vəziyyətində funksiyasını itirən sistemləri təyin etməkdə istifadə edilən bir termindir. Ağıllı dizayn iddialarının təməl daşlarından biridir. Organizmlərdəki bəzi sistemlərin, daha kiçik funksional vahidlərə ayrıla bilməyəcəyini, bu səbəblə təkamül keçirə bilməyəcəklərini iddia edir. Bu iddiaya görə kompleks bir orqan daha sadə quruluşlulara başqa parçalar əlavə etməklə meydana gəlməz. Kompleks bir quruluşun, bir-birindən asılı olmayan bir çox hissənin bir yerdə son dərəcə uyğun bir şəkildə işləməsi bu iddiaya mübahisəli bir şəkildə dəlil olaraq göstərilir. Biokimyaçı Prof. Michael J. Behe sadələşməyən mürəkkəbliyi bir məqaləsində belə izah edir: Sadələşməyən mürəkkəblik dedikdə nəzərdə tutduğum bir çox bir çox qarşılıqlı təsirə malik hissədən ibarət olan, bir əsas vəzifəni yerinə yetirən ya da təsir edən tək bir sistemdir. Bu cür bir sistem, tədricən, kiçik, uğurlu aparıcı dəyişikliklərlə ortaya çıxmaz. "Çünki təbii seleksiya, işləyən bir funksiyanı seçməyə əsaslanır. Bir sadələşməyən mürəkkəb sistemin, əgər belə bir şey vardırsa, təbii seleksiya üçün tam bir bütün olaraq işlək vəziyyətdə birdən meydana gəlməlidir" Kompleks qruluşa sahib bir çox orqan vardır. Ağıllı dizayn fikrini müdafiə edənlərin iddiası belədir:
İnsan gözü, 40-a qədər kiçik toxumanın uyğunluq prinsipində işləməsi nəticəsində öz funksiyasını yerinə yetirir. Gözü xarici təsirlərdən qoruyan göz qapaqları, gözü nəmləndirən və yağlayan xüsusi ifrazat bezləri, işığın qırılaraq içəri alınmasını təmin edən mərcək, bu mərcəyi fokuslayan kiçik əzələlər, gözə girəcək işık miqdarını tənzimləyən iris, antibakterial göz mayesi ya da işığı "analiz edən" retinal qat, bu 40 ayrı parçanın bəziləridir. Əsas olan gözün bütün parçalarının doğru yerdə, doğru böyüklükdə, doğru funksiyada olmağıdır. Əgər bu parçaların biri belə olmasa, ya da funksiyasını yerinə yetirməsə, insan kor olar. Gözün bu xüsusiyyəti, elmi ədəbiyyatda "sadələşməyən komplekslik" deyilən xüsusiyyətdir. Bu görüşə görə gözü daha sadə hala sala bilməz, daha ibtidai şəklə gətirə bilməzsiniz; tək bir əskiklik, korluğa səbəb olar. Ağıllı dizayn fikrini müdafiə edənlər gözün bir-birini izləyən kiçik təsadüfi dəyişiklərlə meydana gələ bilməyəcəyini iddia edirlər. Ama bu fikir elm insanlarının böyük bir qismi tərəfindən qəbul edilmir. Gözün necə addım addım təkamül keçirə biləcəyi ilə bağlı elmi açıqlamalar mövcuddur.
Sadələşməyən mürəkkəblik, fikrini müdafiə edənlər tərəfindən Ağıllı Dizayn (A. D.)ın əhəmiyyətli sübutlarından biri olaraq qəbul edilir. Sadələşməyən mürəkkəblik, bu gün qəbul edilən əsas elmi kriteryalardan heç birini qarşılamadığı səbəb göstərilərək elm insanlarının çıx böyük bir qismi tərəfindən lazımsız elm (junk-science/pseudo-science) olaraq sinifləndirilmişdir. Müxtəlif elm insanları Sadələşməyən Mürəkkəblik arqumentinin elmi olmadığını ve çürüdüldüyünü iddia edir, ve üzərinə herhansı bir elmi tıdqiqat programının bina ediləmiyəcəyini deyir. Sadələşməyən mürəkkəblik mövzusunda, hakimli(peer-reviewed) bir jurnalda yayımlanmış hərhansı bir elmi məqalə mövcud deyil, və heçbir araşdırma proqramına mövzu edilməmişdir.
Salski rayonu (Rostov vilayəti)
Salski rayonu — Rusiya Federasiyası Rostov vilayəti ərazisində yerləşən inzibati rayon. Rayon mərkəzi Salski şəhəridir. Rayon mərkəzindən Rostov-na-Donu şəhərinə olan məsafə 180 km təşkil edir.
Tarixi
Rayon 1924-cü ildə Voronsovo-Nikolayevski adlı ilə təsis edilmişdir. Mərkəzi şəhəri isə Voronsovo-Nikolayevski şəhəri olmuşdur.
1930-cu ildə mərkəzin Salsk şəhərinə köçürülməsi ilə adı Salsk rayonu adlandırılmışdır.
1963-cü ildə rayon ərazisinə Pesçanokopski rayonu birləşdirilmişdir. Yenidən isə 1965-ci ildən ondan ayrılmışdır.
Coğrafiyası
250 px|right|thumb|Salsk çlü, 2015 Salsk rayonu Rostov vilayətinin cənub-şərq hissəsində yerləşir. Şərqdən Kalmıkiya ilə sərhədə malikdir. Onun ərazisində Priazov çölü yerləşir.
İqtisadiyyat
Rayon əsasən taxılçılıq və heyvandarlıq məhsullarının istehsalı üzrə ixtisaslaşmışdır. Burada 17 sənaye şirkəti fəaliyyət göstərir. Üstəlik burada dəmir yovşağı vardır. Büccə hesabına maliyyələşən müəsissələr kənd təəsəərrüfatı texnikaları və kərpiç istehsal edir. Üstəlik burada tikiş fabriki, mebel kombinatı, süd zavodu belə vardır.
Kənd təsərrüfat təyinatlı torpaq sahələrinin həcmi 305,1 min ha-dır. Burada buğda, qarğıdalı, günə baxan və digər bitkilər əkilir.
Əl-Üqsür
Əl-Üqsür — Misirdə şəhər, eyniadlı mühafəzənin inzibati mərkəzi. Əhalisi təxminən 202.232 nəfərdir (2006).
Əsyut
Əsyut — Misirdə şəhər, eyniadlı mühafəzənin inzibati mərkəzi. Əhalisi təxminən 389.307 nəfərdir (2006).
Emma Viklund
Emma Syoberq  isveçli model və aktrisadır. Emma İsveçin Stokholm şəhərində anadan olmuşdur. 175.5 sm boyunda mavi gözlü sarışındır.1994–2000-ci illərdə Ace of Base qrupunun yaradıcılarından biri olan Ulf Ekberqlə evli olmuşdur.
Aktrisa karyerasına 1995-ci ildə və 4 Taksi filmində (1998–2007) çəkilməklə Fransanın populyar aktrisalarından birinə çevrilmişdir. Öz vətənində isə Emma daha çox teleaparıcı və model kimi tanınır. I
12 fevral 2003-cü ildə Hans Viklundla evlənmişdir və iki övladları var.
Tənənəm dağı
Tənənəm dağı – Şərur rayonu ərazisində, Dərələyəz silsiləsindən qərbə ayrılan Rəmlər qolunun qurtaracağında, onun cənub-qərb yamacında, Üst Triasın Karni və Nori mərtəbələrinə aid Tənənəm lay dəstəsinin dolomit və əhəngdaşılarından təşkil olunmuş günbəzvari yüksəkslik (hünd. 1603,0 m). Тənənəm kəndindən 750 m şərqdədir. Tektonik cəhətdən Şərur-Culfa qalxım zonasının Şərur seqmentinin cənub-şərq batımı sahəsində müşahidə edilən Biləvə-Qoçuludağ sinklinalının nüvə hissəsində yerləşir. Qərb və şərq yamaclarından submeridional istiqamətli əks-fay üstəgəlmə qırılmaları keçir.
NGC 6619
NGC 6619 - Yeni Baş Kataloqda qeydə alınmış qalaktika. Göy üzündə Herkules bürcü istiqamətində yerləşir. E1 tipli. tərəfindən ildə  ölçülü  vasitəsilə kəşf edilmişdir.
Əl-İsmailiyyə
Əl-İsmailiyyə — Misirdə şəhər, eyniadlı mühafəzənin inzibati mərkəzi. Əhalisi təxminən 293.184 nəfərdir (2006).
Çobangərəkməz (Qırxbulaq)
Çobangərəkməz - İrəvan əyaləti, Qırxbulaq nahiyəsi, İrəvan xanlığı, Qırxbulaq mahalı, İrəvan quberniyasının İrəvan qəzasında, kənd.
Who We Are (Cessika mahnısı)
Who We Are — San-Marinonun 2018 Avroviziya Mahnı Müsabiqəsindəki mahnısı.
Cessika və Cenifer Breninq dueti "Who We Are" mahnısı ilə San-Marinonu Portuqaliyanın paytaxtı Lissabonda keçirilən Avroviziya 2018-də təmsil etmək hüququ əldə etmişdir. Mahnı Avstriyanı 2016 Avroviziya Mahnı Müsabiqəsində təmsil edən Zoi Ştraub və eyni zamanda Kristof Ştraub, Matias Strasser və Lorentso Salvatori tərəfindən bəstələnmişdir.
Portuqaliya inqilabı (1910)
Portuqaliya inqilabı — monarxiyanı ləğv edən və respublika idarəetmə formasını quran inqilab. İnqilab nəticəsində monarxiya ləğv edildi. Portuqaliya Krallığı mövcudluğunu dayandırdı. Birinci Portuqaliya Respublikası meydana gəldi (5 oktyabr 1910 — 28 may 1926).
Bayam-Martin adası
Bayam-Martin adası — Kanada Arktik arxipelaqının Kraliça Yelezaveta adalarına daxildir.
Portuqaliya inqilabı (1910)
Arxa fon
XIX əsrin sonlarından bəri, bir çox şəhər əhalisi beynəlxalq məsələlərdə Portuqaliyanın mənafelərini qoruya bilməyən kralın hərəkətsizliyindən narazı qaldığından, ölkədə respublika əhval-ruhiyyəsi artmağa başladı (Çəhrayı Kart və Afrika üçün Mübarizə). Lissabon regisidi 1 fevral 1908-ci ildə törədilib. Kralın siyasətindən və ölkədəki ümumi vəziyyətdən narazı olan respublikaçı terrorçular, Lissabon Meydanında Portuqaliya kral ailəsinin kortejinə atəş etdilər. Sui-qəsd cəhdi nəticəsində Kral I Karlos (1863-1908) və böyük oğlu Braqanza hersoqu (1887-1908) Luiş Filipe öldürüldü. Qurtarılan II Manuel yeni kral elan edildi, lakin musiqiyə və sənətə həvəsli idi, siyasət və ordu ilə qətiyyən maraqlanmırdı. Respublikaçılar hakimiyyəti öz əllərinə almağa qərar verdi.
Bayam-Martin adası
Coğrafiya
Adanın sahəsi 1150 km²-dir, Kraliça Yelezaveta adaları arasında ərazisinə görə 17-ci yerdədir. Adanın maksimum uzunluğu 46 kilometr, eni isə 37 kilometrdir.
Bayam Martin adası Vaykaunt-Melvill boğazının şimalında yerləşir. 27 km qərbdə yerləşən Melvil adasından Bayam boğazı ilə, 35 km şimal-şərqdə yerləşən Barest adasından isə Ostin boğazı ilə ayrılır.
Tarix
Ada 1819-cu ilin avqustunda ingilis dəniz səyyahı Uilyam Edvard Parri tərəfindən Atlantikadan Sakit Okeana Şimal-Qərb keçidini axtararkən ilk dəniz ekspedisiyası tərəfindən kəşf edilmiş və admiral Tomas Bayam Martinin (1773–1854) şərəfinə adlandırılmışdır.
Bayterek (abidə)
Bayterek — Qazaxıstanın paytaxtı Astanada yerləşən abidə. Şəhərin ən əhəmiyyətli və tanınan simvoludur.
Quruluşu
Layihənin ideya müəllifi Qazaxıstan Respublikasının Prezidenti Nursultan Nazarbayev olmuşdur. Məhz onun təşəbbüsü ilə memar Ağmurza Rüstəmbəyov layihənin icrasına başlamışdır. .
Tikinti zamanı torpaq işlərinin həcmi 8600 m³, beton - 2900 m³, metal konstruksiyalar - 1 kiloton, günbəz şüşəsi - 1555 m² təşkil etmişdir.
Layihəni bitirmək, mühəndislik və xüsusi işlər üçün 23 subpodratçı cəlb edilmişdir. Metal işlərinin və şüşələrin təxmini dəyəri təxminən 6 milyon dollardır. Obyekt 2003-cü ildə Dövlət Komissiyasının aktı ilə istismara verilib.
Abidənin hündürlüyü 105 metr, ağırlığı isə 1000 tondur. Şarın diametri 22 metrdir. Bu dünyada 22 metr diametri, 300 ton ağırlığı olan, beş dirək üzərində dayanan və günəş şüalarının təsiri ilə tez-tez rəngini dəyişən şüşədən hazırlanan yeganə şardır.
Abidənin dörd yarım metr yeraltında kafelər, akvariumlar və "Bayterek" mini qalereyasının yerləşir. Oradan da liftlə ən üst səviyyəyə çıxmaq olar. Ən üst səviyyədə içərisində bar və panoram olan şar yerləşir.
Ziyarətçilər üçün gəzinti turları qazax, rus və digər dillərdə aparılır.
2016-cı ildə ümumi dəyəri 400 milyon təngə olan tikilinin təmir edilməsinə ehtiyac olduğuna dair bir qərar qəbul edildi.
Simvolik mənası
Abidə 1997-ci ildə paytaxtın Almatıdan Akmolaya köçürülməsinin bir simvolu olaraq inşa edilmişdir. "Bayterek"in qazax xalqının həyatında yeni bir mərhələnin simvolu kimi əhəmiyyətini, prezidentin sağ əlinin izi ilə "Ayalı alakan" (Аялы алақан - "qayğıkeş əllər") bədii kompozisiyası, 97 metr hündürlükdə yerləşmişdir ki, bu da 1997-ci il - Astananın dövlətin yeni paytaxtı elan olunduğu il və buna görə ölkə tarixində yeni bir başlanğıc nöqtəsidir.
97 metr yüksəklikdə şəhərin panoramasını seyr etmək üçün rəsədxana yerləşir. Buradan paytaxtı əlinizin içi kimi görə bilərsiniz. Ora qalxmaq üçün liftdən istifadə olunur. Burda bütün dinlərin birliyini simvolizə edən, dünyanın 17 dininin nümayəndələrinin imzaları olan taxta bir kürə var. .
Abidənin maraqlı fəlsəfəsi var. "Bayterek" sözünün mənası hündür qovaq ağacı deməkdir. Belə ki, "Bayterek" yeri və kompozisiya quruluşu ilə Dünya çayının dünyalar qovşağında axan əfsanələrinə görə qədim köçərilərin kosmogonik fikirlərini ifadə edir. Sahilində yer üzünü kökləri ilə tutan və tacı ilə göyə sayrışan Bayterek (Бәйтерек - "qovaq", eyni zamanda "dayaq, qoruyucu") ağacıdır. Bu ağacın kökləri sırasıyla yeraltı dünyadadır, ağacın özü, gövdəsi dünyadadır və tac göydədir.
Hər il ağacın tacında müqəddəs quş Simruq (Самрук) yumurta qoyur. Əjdaha (Айдахар) tərəfindən udulan Günəş, həyat ağacının ətəyində yaşayır, bu simvolik olaraq yay və qışın, günün və gecənin dəyişməsi yəni Xeyir və Şər arasındakı mübarizə deməkdir.
"Bayterek" gənc, möhkəm, böyüyən bir ağac deməkdir, tarixi köklərini qoruyub saxlayan, möhkəm dayağı və gələcək rifahı arzusunda olan bir dövləti simvolizə edir.
Şəhərin mərkəzindəki Bayterek abidəsinin ətrafındakı böyük park sahələrindən müxtəlif tədbir və hadisələr üçün mütəmadi istifadə olunur. 2010-cu ildə, bələdiyyə rəhbərliyinin dəvəti ilə Berlindən gələn United Buddy Bearsin (ayıların ittifaqı) beynəlxalq sərgisi təşkil edildi. Bunun sayəsində dünyanın hər yerindən ustalar tərəfindən yaradılan 125 misilsiz sənət əsəri bir-biri ilə dinc bir qonşuluqda nümayiş olundu.
Kindio
Kindio — Kolumbiyanın departamentlərindən biri. Departament ölkənin qərb hissəsində And dağlarında yerləşir. İnzibati mərkəzi Armeniya şəhəridir.
Departament əsasən qəhvə istehsalına görə tanınır. Ərazi qəhvə üzrə məşhur olan regionlar sırasının tərkibinə qatılmışdır. Bu səbəbdən Kolumbiya 2011-ci ildə YUNESKO tərəfindən Ümumdünya irsinin siyahısında tanındı.
Bələdiyyələri
thumb|left|400px|Kindio departamentinin bələdiyyələri.
Bəhlul kəndi (Poldəşt)
Bəhlul kəndi - İranın Qərbi Azərbaycan ostanının Poldəşt şəhristanı ərazisinə daxil olan kənd.
Əhalisi
2006-cı il məlumatına görə kənddə 717 nəfər yaşayır (150 ailə).
Hidi Vəliyev
Hidi Bəxtiyar oğlu Vəliyev (2 mart 1994; Tap Qaraqoyunlu, Goranboy rayonu, Azərbaycan — 27 sentyabr 2020; Suqovuşan, Tərtər rayonu, Azərbaycan) — Azərbaycan Silahlı Qüvvələrinin əsgəri, Vətən müharibəsi şəhidi.
Həyatı
Hidi Vəliyev 2 mart 1994-cü ildə Goranboy rayonunun Tap Qaraqoyunlu kəndində anadan olmuşdur. 2001-2012-ci illərdə Niyazi Aslanov adına Goranboy rayon Tap Qaraqoyunlu kənd tam orta məktəbində təhsil almışdır. Bir müddət mülki fəaliyyət göstərmişdir.
Hərbi xidməti
2016-cı il aprelin 1-dən 2-nə ötən gecədən başlayaraq Azərbaycan və Ermənistan Silahlı Qüvvələrinin bölmələri arasında cəbhənin Tərtər və Cəbrayıl-Füzuli istiqamətlərində şiddətli döyüşlər başlamışdır. Tarixə Aprel döyüşləri olaraq yazılan döyüşlər zamanı Hidi Vəliyev müddətli həqiqi hərbi xidmət edirdi. O, döyüşlərdə atıcı olaraq vuruşmuşdur. Gecə döyüşləri zamanı Cəbrayıl rayonunun Lələtəpə istiqamətində olan əlverişli mövqelər, strateji nöqtələr, o cümlədən Lələtəpə zirvəsi Azərbaycan Ordusu tərəfindən işğaldan azad olunmuşdur. Həmin döyüşlərdə Ermənistanın müdafiə naziri Seyran Ohanyan tərəfindən qurulan və Ermənistan Ordusunun "yenilməz Ohanyan xətti" olaraq tanınan müdafiə xətti 40 dəqiqə ərzində darmadağın edilmişdir.
Döyüşlərdən sonra Hidi Vəliyev xidmətinə davam etmişdir. Bir müddət mülki fəaliyyət göstərən Hidi Vəliyev 3 yanvar 2020-ci ildə yenidən hərbi xidmətə qayıdaraq müddətdən artıq həqiqi hərbi xidmət etmişdir.
Azərbaycan Ordusunun əsgəri olan Hidi Vəliyev 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsində atıcı olaraq iştirak etmişdir. Suqovuşanın azadlığı uğrunda gedən döyüşlərdə vuruşmuşdur. Hidi Vəliyev 27 sentyabr 2020-ci ildə Suqovuşan kəndi istiqamətində döyüş tapşırığının yerinə yetirilməsi zamanı həlak olmuşdur. Tap Qaraqoyunlu kəndi intensiv atəşə tutulduğundan rayonun Qızılhacılı kəndində dəfn edilmişdir.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Hidi Vəliyev ölümündən sonra "Vətən uğrunda" medalı ilə təltif edildi.
Azərbaycanın Laçın rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 29.12.2020-ci il tarixli Sərəncamına əsasən Hidi Vəliyev ölümündən sonra "Laçının azad olunmasına görə" medalı ilə təltif edildi.
Azərbaycanın Suqovuşan qəsəbəsinin işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 05.11.2021-ci il tarixli Sərəncamına əsasən Hidi Vəliyev ölümündən sonra "Suqovuşanın azad olunmasına görə" medalı ilə təltif edildi.
İstinadlar
<references group="" responsive="1">
Tənta
Tənta — Misirdə şəhər, əl-Qərbiyyə mühafəzəsinin inzibati mərkəzi. Əhalisi təxminən 429.503 nəfərdir (2006).
Aksay rayonu (Rostov vilayəti)
Aksay rayonu — Rusiya Federasiyası Rostov vilayəti ərazisində yerləşən inzibati rayon. Rayon mərkəzi Aksay şəhəridir.
Tarixi
Aksay rayonu ərazisində ilk yaşayış məntəqəsi haqqında yazılı mənbə 1570-ci ilə aiddir. 1742-ci ildə burada Ust-Aksay stansiyası salınır. Aksay qədim türklərin Ağ çay adlandırdıqları toponimin rus variantıdır
Aksay rayonu bir inzibati vahid olaraq 1936-cı ildən mövcuddur.
Coğrafiyası
Aksay rayonu Rostov vilayətinin mərkəsində yerləşir. 117,0 min hektar ərazini əhatə edir.
Pinar Aylin
Pinar Aylin — türk pop musiqisi müğənnisi.
Aksay rayonu (Rostov vilayəti)
Su resursları
Rayon ərazisindən axan çaylar:
Rayon ərazidində yerləşən göllər:
İqtisadiyyat
Rayonnərazisində 36 sənaye, 24 tikinti, 10 nəqliyyat, 26 kənd təsərrüfatı, 200 fərdi kəndli-fermer təsərrüfatı müəssisəsi fəaliyyət göstərir. Kiçik müəssisələrin sayı 800 keçir. Rayonda təsərrüfat sahələrinin istehsalatda müvafiq payı:
Drupal
thumbnail|"Drupal"ın yaradıcısı [[Dris Beytart]] "Drupal" — veb əsaslı Məzmun İdarəetmə Sistemi
"Drupal" layihəsini 2000-ci ildə Dris Beytart istifadəyə vermişdir. Belə ki, Antverpen Universitetinin bir neçə tələbəsi internetə çıxış üçün ümumi ADSL-modemdən istifadə edirlər və Dris bu kiçik lokal şəbəkəsinin istifadəçilərinin ünsiyyəti üçün daxili sayt yaradır.
Müsahibələrinin birində Beytart həmin dövrü belə xatırlayır:
"Mən universitetdə oxuduğum zaman PHP və MySQL kimi texnologiyalar haqqında daha çox öyrənmək istəyirdim. Həmçinin, tələbələr üçün daxili mesajlaşma sisteminə ehtiyacın olduğunu hiss edirdim. Nəhayət, mən sadə bir mesaj board yazdım. Onu bitirdikdən sonra, daxili mesaj boardı internet üzərindən hərəkət etdirmək qərarına gəldim."
Beytart layihə barədə fikirlərini davam etdirərək qeyd edir:
"Mən saytı kənd və ya kiçik şəhər anlamına gələn "dorp" ingilis sözü ilə adlandırmaq istəyirdim, lakin qeydiyyatdan keçirən zaman kiçik səhvə yol verdim, adı "drop" (damcı) olaraq qeyd etdim. İlk olaraq bunu görəndə çox təəccübləndim, lakin sonradan adı elə bu cür saxlamağa qərar verdim".
2001-ci ildə Dris "Drupal" adı altında "drop.org" mənbə kodunu dərc etdi. O vaxtdan hazırlama daha sonra layihənin rəsmi saytı statusunu əldə edən "drupal.org" saytına yerini dəyişdi, hansı ki, layihənin rəsmi saytının statusunu əldə etdi.
Yeni saytın auditoriyası zamanla yeni veb-texnologiyaların inkişafı ilə maraqlananlarla əvəz olundu və yeni sayt tədricən həvəskar sınaqdan veb-proqramlaşdırma ideyalarının müzakirələri üzrə layihəyə keçdi.
İmkanları
"Drupal" bütün dünyada veb əsaslı Məzmun İdarəetmə Sistemi kimi məşhurdur. Drupal ilə tək istifadəçiyə malik fərdi saytlardan, çox istifadəçili birlik saytlarına qədər hər cür saytı rahat və asan şəkildə hazırlamaq mümkündür. Keyfiyyətli və geniş məzmun xüsusiyyətlərinin köməyi ilə saytın istənilən hissəsini maraqlı şəkildə formalaşdırmaq olar. Drupalın elastik istifadəçi imkanları sayəsində saytda istənilən sayda istifadəçi rolu təyin edilə və hər rola istəyə uyğun olaraq imkanlar verilə bilər. Drupal arxitekturası onu saytların müxtəlif tiplərinin (bloqlardan və xəbərlər saytlarından informasiya arxivlərinə və ya sosial şəbəkələrə qədər) qurulması üçün tətbiq etməyə imkan yaradır.
Drupalın sadə bir "nüvəsi" (core) var. Bu, "Drupal"ın təməl xüsusiyyətlərini meydana gətirməklə birlikdə ayrıca əlavə oluna bilən modul proqramlaşdırma imkanını da təmin edir.
Drupalın nüvəsinə daxil edilmiş olan modullar məzmun əlavə etmə, gözdən keçirmə və məzmunu təsnif etmə, axtarış, şərh, forumlara qoşulma, sorğularda səs vermə və HTML məlumatına ehtiyac duymadan ortaq layihə proqramlarında işə imkan verir. Ayrıca nüvə modullar istifadəçilərin fərdi məlumatlarına daxil olmağa, görüntülüyə bilmə və bir-birləri ilə ya da saytın rəhbərliyi ilə ünsiyyət qura bilmələrinə də şərait yaradır.
"Drupal" idarəetmə sistemi onun əsas xüsusiyyətidir, aktuallaşmış məzmunu, kimin irəli sürdüyünü, hansı tarix və saatda aktuallaşmanın edildiyini izləyir və qeydə alır.
"Drupal"ın içərisinə daxil edilmiş nüvə modullar ilə sayt idarəçiləri saytın görünüşünü xüsusi mövzular ilə dəyişdirə bilər, həmçinin menyu strukturlarını dəyişdirə və istifadəçilərin öz dillərində təqdim edə bilərlər. Drupalın nüvəsi idarəçilər üçün ayrıca başqa saytlara RSS nəşri etməyi və başqa saytlardan RSS nəşri almasını təmin edir.
Digər nüvə modullar istifadəçi qeydini və idarəçilərin istifadəçilərə istifadəçi rollarını təyin etmə, eyni zamanda, saytdakı bəzi xüsusiyyətləri istifadə edə bilmə imkan verir. İdarəçilər istifadəçi ad, e-poçt ünvanı və IP ünvanlarına görə sayta daxil olmağa mane ola bilərlər.
"Drupal"ın nüvəsi ayrıca "Təmiz URL" (URL alias) xüsusiyyəti ilə "Drupal"ın istifadəçi dostu, asan xatırlanan URL-lərin avtomatik ya da sayt idarəçisinin yoxlamasında yaradılmasına imkan verir.
Sistem 100-dən çox dildə interfeysin lokallaşdırmasını dəstəkləyir (ancaq bütün tərcümələr tam deyil). "Drupal" məlumat bazasında saytın qalan tərkibi ilə bərabər tərcümələrin saxlanılması ilə lokallaşdırma üçün şəxsi mexanizm istifadə olunur.
Tərkibin tam lokallaşdırması kənar modullarla dəstəklənir, hansılar ki, Drupal çatdırılmasına daxil olmurlar, amma istehsalçıların saytından yüklənmiş ola bilərlər.
Layihənin mükafatları
"Drupal" üç dəfə — 2007, 2008 və 2009-cu illərdə ən yaxşı saytlara, xidmətlərə və şəbəkə əlavələrinə (proqramlarına) verilən "Webware 100" mükafatını alıb.
"Drupal" eyni zamanda 2008 və 2009 illərdə PHP kateqoriyasında qalib, 2008-ci ildə Packt Open Source CMS-ın mütləq qalibi olub. Bundan əlavə, "Veb məzmunu ən yaxşı idarə sistemi" kateqoriyasında "Best open source applications 2010" müsabiqəsində uğur qazanıb.
Aslan Abbasov (əsgər)
Aslan Vəliyəddin oğlu Abbasov — Azərbaycan Silahlı Qüvvələrinin əsgəri, Vətən müharibəsi şəhidi.
Həyatı
Aslan Abbasov 25 dekabr 1995-ci ildə Xəzər rayonunda anadan olmuşdur.
Hərbi xidməti
Aslan Abbasov Azərbaycan Silahlı Qüvvələrinin sıralarında bir müddət xidmət etmişdi və xidmətini bitirdikdən sonra mülki işlə məşğul olmuşdu.
Azərbaycan Ordusunun əsgəri olan Aslan Abbasov 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsində qismən səfərbərlik çağırışına qatılaraq və könüllü olaraq 3 oktyabr tarixindən iştirak etmişdir. Suqovuşanın azadlığı uğrunda gedən döyüşlərdə vuruşmuşdur. Aslan Abbasov 10 oktyabr 2020-ci ildə döyüş tapşırığının yerinə yetirilməsi zamanı həlak olmuşdur.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Aslan Abbasov ölümündən sonra "Vətən uğrunda" medalı ilə təltif edildi.
Azərbaycan ərazilərinin işğaldan azad olunması zamanı döyüş tapşırıqlarını yerinə yerinə yetirən zaman mərdliyin və igidliyin göstərilməsinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Aslan Abbasov ölümündən sonra "İgidliyə görə" medalı ilə təltif edildi.
Azərbaycanın Suqovuşan qəsəbəsinin işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Aslan Abbasov ölümündən sonra "Suqovuşanın azad olunmasına görə" medalı ilə təltif edildi.
İstinadlar
<references group="" responsive="1">
Aynur Rzayeva
Aynur Rzayeva — Azərbaycanı təmsil edən qadın boksçu.
Karyerası
Aynur Rzayeva 2014-cü ilin 31 may-8 iyununda Rumıniyanın Buxarest şəhərində baş tutan Avropa Çempionatında mübarizə apardı. Rzayeva 1/4 final mərhələsi çərçivəsində baş tutan görüşdə Macarıstan nümayəndəsi Petra Szatmari ilə üz-üzə gəldi və rəqibinə 0:3 hesabı ilə məğlub oldu.
Daha sonra Aynur Rzayeva 2014-cü ilin 16–24 noyabrında Cənubi Koreyanın Jeju şəhərində baş tutan Dünya Çempionatında çıxış elədi. Rzayeva 1/8 final mərhələsi çərçivəsində baş tutan görüşdə Rusiya nümayəndəsi Zemfira Məhəmmədəliyevaya məğlub oldu (TKO) və mübarizəsini dayandırdı.
Aynur Rzayeva 2016-cı ilin 18–28 mayında Qazaxıstanın Astana şəhərində baş tutan Dünya Çempionatında da mübarizə apardı. Rzayeva 1/8 final mərhələsində Hindistan təmsilçisi Sema Puniaya məğlub oldu (0:3) və turniri medalsız başa vurdu.
Daha sonra Aynur Rzayeva 2016-cı ilin 15–24 noyabrında Bolqarıstanın Sofiya şəhərində baş tutan Avropa Çempionatında çıxış elədi. Rzayeva 1/4 final mərhələsində Ukrayna nümayəndəsi İrina Vinniyə qalib gəlsə də (TKO), 1/2 final mərhələsində Rusiya təmsilçisi Zemfira Məhəmmədəliyevaya məğlub oldu (0:3) və Avropa Çempionatının bürünc medalına sahib oldu.
COVID-19 pandemiyasına görə əvvəl 2020-ci ilin martında Birləşmiş Krallıqda, sonra isə 2021-ci ilin iyununda Fransada baş tutan Avropa Olimpiya Təsnifat Turnirində mübarizə aparan Aynur Rzayeva, turnirin 1/8 final mərhələsindəcə Polşa nümayəndəsi Yelizabieta Voyçiya məğlub oldu (0:5) və mübarizəsini dayandırdı.
Aynur Rzayeva 2022-ci ildə Monteneqronun Budva şəhərində baş tutan Avropa Çempionatında çıxış elədi. Rzayeva 1/2 final mərhələsində Moldova nümayəndəsi Darya Kozoreza qalib gəlsə də (4:1), final görüşündə Ukrayna təmsilçisi Mariya Lovçinshaya məğlub oldu (1:4) və Avropa Çempionatının gümüş medalına sahib oldu.
Daha sona Aynur Rzayeva 2023-cü ilin 16-26 martında Hindistanın Yeni Dehli şəhərində baş tutan Dünya Çempionatında mübarizə apardı. Rzayeva 1/4 final mərhələsində Yeni Zelandiya nümayəndəsi Seline Li-Loya qalib gəlsə də (5:0), 1/2 final mərhələsində Qazaxıstan təmsilçisi Ləzzət Kunqeybayevaya məğlub oldu (0:5) və Dünya Çempionatının bürünc medalına sahib oldu.
Wibty
Wibty — Azərbaycanın ilk milli sosial şəbəkəsi.
Tarixi
Layihənin qurucusu Həmzə Hüseynli Wibty layihəsi üzərində 2013-cü ildən etibarən çalışmağa başlasa da, layihənin təqdim olunması tam olaraq 2021-ci ilə təsadüf etmişdir. 2013-cü ildən start götürən bu layihə, ilk başlarda bəzi çətinliklər və problemlər nəticəsində bir müddətlik dayandırılmışdır. Lakin 2021-ci ilin fevral ayından tam heyət ilə yenidən işə başlayan Həmzə Hüseynli 2021-ci ilin iyul ayının 19-da  Wibty sosial şəbəkəsini ictimaiyyətə təqdim etmişdir.
Xarici keçidlər
__INDEX__
Kəfr əş-Şeyx
Kəfr əş-Şeyx — Misirdə şəhər, eyniadlı mühafəzənin inzibati mərkəzi. Əhalisi təxminən 147.393 nəfərdir (2006).
Əz-Zəqaziq
Əz-Zəqaziq — Misirdə şəhər, əş-Şərqiyyə mühafəzəsinin inzibati mərkəzi. Əhalisi təxminən 383.703 nəfərdir (2017).
Ox formalı qanad
sağ|thumb|[[Boeing B-52 Stratofortressa məxsus ox formalı qanadlar görünür]]
Ox formalı qanad və ya Ox bucaqlı qanad yüksək sürətli təyyarələrdə istifadə olunan bir qanad növüdür və adını yuxarıdan baxıldıqda qanadlarının ucları geriyə çəkilmiş bir ox formasında olmasından almışdır. Geriyə çəkilən qanadlar geriyə çəkilmiş ox bucağını ifadə edərkən, irəliyə çəkilmiş ox formalı qanadları olan təyyarələr də tarixdə görülmüşdür. Ox formalı qanadların mövcudluğunun səbəbi səs sürətinə yaxın bir sürətdəki havanın aerofoildəki davranışıdır.
Faydaları və tarixi
Ox formalı qanadlar əsasən hərbi təyyarələrdə olmaqla, məsələn təyyarələr, iş təyyarələri və ticarət təyyarələri olmaqla uçuşunun bir hissəsini səs sürətinə yaxın sürətlərdə yerinə yetirən təyyarələrdə görülür. Ox bucağının təyin edilməsinin əsas səbəbi kritik mach sayını artırmaqdır. Kritik mach sayı səs sürətinə yaxın sürətlə hərəkət edən havanın qanad profilinin yuxarı səthində sürətləndikdə və səs sürətinə çatdıqda təyyarənin çatdığı sürətə deyilir. Kritik mach sayında hərəkət edən bir təyyarənin qanadında oblik (əyri) bir şok dalğası müşahidə edilir. Bu, sürüklənməni artıran səbəblərdən biri olaraq həm daha çox yanacaq istehlakına, həm uçuş zamanı səbəb olduğu sarsıntılara görə qanad gərginliyinə və ya idarəetmənin itirilməsinə səbəb ola bilər.
Ox bucağının iş prinsipi, ən sadə mənada həndəsə ilə əlaqədardır. Bir ox bucağı olmayan qanadlarda axıntı tamamilə qanada dik gəlir və qanad üstündə sürətlənərək axıb gedir, lakin bir ox bucağı olan qanadlarda hücum kənarı ilə qarşılaşan hava kənara dik deyildir və burada nəzərə alınacaq axıntının sürəti də axıntının öz sürəti deyildir, kənara dik uzanan sürət komponentidir. Beləliklə, nəzərə alınacaq təyyarənin kritik mach sayı, təyyarənin, daha dəqiq desək təyyarənin içərisində hərəkət etdiyi havanın hücum kənarına çatma sürəti deyil, bu sürətin ox bucağının kosinusu ilə vurulmasının məhsuludur.
Məsələn, bir təyyarədə ox bucağı yoxdursa, onun kritik mach sayı 0,85 M-dir. Bu qanadlara 10 dərəcə bir ox bucağı verilərsə, 0.8631 olur. (0.85/cos10)
İrəli çəkilmiş ox bucaqlı qanad
Tərs ox bucaqlı qanadlar, ifrat bucaq verilmədən bu gün tandem təyyarələrdə, planerlərdə, ağırlıq mərkəzinin irəliyə doğru və daşınma mərkəzinə yaxın bir mövqeyə çəkilməsi üçün istifadə edilə bilinər.
Tarixçə
Ox formalı qanadlar 1910-cu illərin əvvəllərində John William Dunne tərəfindən sınaqdan keçirildi və 1920-ci illərin sonlarında və 1930-cu illərdə inkişaf etdirilmiş uçan qanad və quyruqsuz təyyarə dizaynlarında yerlərini almışdır.
O dövrdə səs sürətinə yaxın uça bilən bir çox təyyarə olmadığından maraq yalnız akademik səviyyədə qalmışduı. İkinci Dünya müharibəsinin sonlarında ortaya çıxan təyyarələrdə görünməyə başlanmışdır və daha sonra çox vacib bir ixtira olduğu başa düşülmüşdür.
Con Lundvik
Con Lundvik ( 27 yanvar 1983, London, İngiltərə) — İsveç müğənnisi, bəstəkar və keçmiş qısa məsafə qaçışçısı. O, IFK Vekşö atletika komandasının üzvü olmuşdur. Peşəkar müğənni və bəstəkar olan Lundvik müxtəlif filmlər üçün mahnılar bəstələmişdir. İsveç şahzadəsi Viktoriya və Daniyel Vestlinqin toy mərasimində məhz onun bəstələdiyi mahnı səsləndirilmişdir.
2018-ci ildə o, "My Turn" mahnısı ilə İsveçin nüfuzlu Melodifestivalen mahnı yarışmasında iştirak etmiş və üçüncü yerdə qərarlaşmışdır. 2019-cu ildə Con "Too Late for Love" mahnısı ilə Melodifestivalendə qələbə qazanaraq İsveçi İsrailin Tel-Əviv şəhərində keçirilən 2019 Avroviziya Mahnı Müsabiqəsində təmsil etmək hüququnu əldə etmişdir.
Həyatı
Con Lundvik 27 yanvar 1983-cü ildə Londonda anadan olmuş və bir həftəlik ikən isveçli ailə tərəfindən övladlığa götürülmüşdür. O, altı yaşınadək İngiltərədə yaşamış və daha sonra isə onu böyüdən ailəsi ilə birlikdə İsveçin Vekşö şəhərinə köçmüşdür. Lundvik indiyədək heç vaxt öz bioloji valideynləri ilə görüşməmişdir.
Musiqi karyerası
Lundvik peşəkar musiqi karyerasına 2010-cu ildə İsveç şahzadəsi Viktoriya və Daniyel Vestlinqin toy mərasimi üçün bəstələdiyi "When You Tell the World You're Mine" mahnısı ilə başlamışdır. O, daha sonra Sanna Nilsen, Anton Euald və İsak Eliot kimi isveçli ifaçılar üçün mahnılar yazmışdır. Lundvik eyni zamanda İsveç filmi "Asan pul" və "İmperiya" teleserialı üçün musiqilər bəstələmişdir.
O 2016-cı ildə Allsång på Skansen festivalında iştirak etmiş və Lill Lindfors ilə duet ifa etmişdir. Con 2018-ci ildə "My Turn" mahnısı ilə İsveçin ən böyük musiqi festivalı olan Melodifestivalendə iştirak etmiş və üçüncü yerdə qərarlaşmışdır. 2019-cu ildə yenidən festivala qatılan Con ifa etdiyi "Too Late for Love" mahnısı ilə qələbə qazanaraq İsveçi Tel-Əvivdə keçirilən Avroviziya 2019-da təmsil etmək hüququnu əldə etmişdir. Bununla yanaşı Böyük Britaniya təmsilçisi Maykl Rays Lundvikin bəstələdiyi "Bigger than Us" mahnısı ilə Britaniyanı müsabiqədə təmsil etmişdir. Con Avroviziya 2019-da 334 xal toplayaraq, 5-ci yeri qazanmışdır.
NGC 7523
NGC 7523, Yeni Baş Kataloqda qeydə alınmış qalaktikadır. Göy üzündə Peqas bürcü istiqamətində yerləşir. S tipli. tərəfindən ildə  ölçülü  vasitəsilə kəşf edilmişdir.
Dyula Bençur
Dyula Bençur (Gyula Benczúr; ) — portret və tarixi səhnələrin rəsm edilməsi üzrə peşəkar macar rəssamı, pedaqoq.
Həyatı
Dyula Bençur 28 yanvar 1844-cü ildə Macarıstanın Niredxaza şəhərində anadan olmuşdur. 1861-ci ildə Herman Ançuz və Conn Qeorq Hiltenspreqer ilə birgə rəsm təhsili almağa başladı. Artıq 1870-ci ildə bir çox beynəlxalq müsabiqələrdə uğurlar əldə etmiş, "Macarıstan Milli Rəsm" müsabiqəsində "Kral Stefanın vəftizi" təsvirinə görə qalib gəlmişdir. Bundan başqa Karl von Piloti ilə birgə Münhendə Maksimilenyum və Sürixdə Rathaus freskalarının hazırlanmasında çalışmışdır. Ona Bavariya kralı II Ludoviq tərəfindən Rokoko motivlərinin rəsm edilməsi tapşırılmışdı. Dəfələrlə Praqa və Veymar universitetlərindən müəllimlik təklifi alsa da, 1875-ci ildə Münhen İncəsənət Akademiyasının professoru olmuşdur. 1883-cü ildə isə Macarıstana qayıdalar müəllimlik fəaliyyətini davam etdirdi. Onun ən məşhur şagirdlərindən biri amerikan rəssam Adolfo Müller -Yuri olmuşdur. Rəssam bir çox kral və aristokratların portretlərini rəsm etmişdir. Macarıstanın Budapeşt, Debreçen, Komlo, Peç, Seqed kimi şəhərlərində Dyula Bençurun adını daşıyan küçələrə rast gəlmək olar. O, Macarıstan Elmlər Akademiyasının fəxri üzvü olmuşdur. Qızları Olqa (1875-1962) və İlda Bençur (1876-1970) da öz dövrünün tanınmış rəssamlarıdır.
Mehmet İsgəndər Paşa
Mehmet İsgəndər Paşa (Orijinal adı: Antoni Aleksander Ilinski) (1814 – 1861) — Polşa əsilli Osmanlı generalı. Polşada müstəqillik hərəkatının fəalı və üsyançı, o, Avstriya-Rusiya ittifaqına qarşı Polşa və Macarıstandakı müstəqillik mübarizəsində iştirak etmişdi. 1844-cü ildə İslamı qəbul etdi və Sultan I Əbdülməcidin hakimiyyəti illərində (1839–1861) Bosniya və Herseqovina, Dunay çayı bölgəsi, Krım, Zaqafqaziya və Bağdadda Osmanlı ordusunun müxtəlif vəzifələrində xidmət etmişdir. 1855-ci ildə Krım müharibəsi zamanı General rütbəsinə yüksəldi.
Bioqrafiya
Antoni Aleksander İlinski 1814-cü ildə Macarıstan krallığının Jilina şəhərində anadan olmuşdur. 1830-cu ildə Noyabr iğtişaşları zamanı gənc zabit kimi Litva legionunda iştirak etdi. Şahzadə Adam Eji Çartorskiyin başçılıq etdiyi Polşalı sürgün hərəkatının fəal üzvü idi. Cozef Bemin (sonralar Murad Paşa adlandırıldı) komandirliyi altında Portuqaliya legionunda, İspaniya, Çin, Hindistan və Fransa legionunda xidmət göstərdi.
1844-cü ildə İstanbulda Mixayl Çaykovskinin (daha sonralar Mehmet Sadiq Paşa kimi tanınırdı) rəhbərliyi altında "Şərq Agentliyi" adı altında xidmət göstərərkən rusların ittihamı ilə həbs edildi. Ruslar onları özlərinə təslim etmək üçün təzyiq göstərirdilər. Xilas olmaq üçün həbsxanada olarkən dinini dəyişdi və özünü Mehmet İsgəndər adlandırdı. Baş məmur rütbəsi ilə orduya qoşuldu. Ömər Paşanın rəhbərlik etdiyi Rumeli ordusuna qoşuldu.
1854-cü ildə Krım müharibəsində iştirak etdi. Döyüşdə göstərdiyi qəhrəmanlıqlara və müvəffəqiyyətlərə görə polkovnik rütbəsinə yüksəldi. Növbəti gün Evpatoriya döyüşündə göstərdiyi qəhrəmanlıqlara görə general-mayor rütbəsinə yüksəldi və paşa oldu.
1857-ci ildə Bağdad valisi və general komandanlığına təyin edilən Ömər Paşa ilə birlikdə Bağdada getdi. Nəcd və Bəsrədə tayfaların işğal edilməsinə qarşı üsyanlarının yatırılması üçün həyata keçirilən hərbi hərəkata rəhbərlik etdi. Burada "Ebû'n-nar" ləqəbi ilə tanınırdı.
Mehmet İsgəndər Paşa 1861-ci ildə İstanbul şəhərində vəfat etmişdir.
Etilendiamintetrasirkə turşusu
Etilendiamintetrasirkə turşusu - Azərbaycan dilində qısaldılmış  formada EDTS,  ingilis dilində isə EDTA və bundan sonra –orjinalda olduğu  EDTA kimi istifadə olunacaq,kimyəvi formulu (HOOCCH2)2N(CH2)2N(CH2COOH)2 – ibarət dördəsaslı karbon turşusudur, ağ rəngdə kiçik kristallara malik tozdur, suda az həll olur, bütün üzvi həlledicilərdə həll olur, qələvilərdə həll olur, metal kationları ilə etilendiamintetraasetat duzlarını əmələ gətirir. O, etilendiaminin monoxlorsirkə turşusu ilə kondensasiyasından alınır. thumb|left|155px|[[Хелат EDTA]]
Tətbiqi
EDTA ikilinatriumduzlarının dihidratları (komplekson ııı, trilon B, Na2-ЭДТА) şəklində toxuculuq, dəri, kağız, lakboya sənayesində, metal, kauçuk istehsalında, kinematoqrafiyada, suyun yumşaldılmasında istifadə olunur. Analitik kimyada ETDA-dan istifadə etməklə 60-dan çox elementi təyin etmək mümkün olur. Təbabətdə ETDA-dan orqanizmdə olan zəhərli və radioaktiv metalları çıxarmaq üçün, qanın konservləşdirilməsi üçün istifadə olunur. EDTA kobalt duzu toksikologiyada sinil və ya xlorsianla zəhərlənmə zamanı antidot qismində istifadə olunur. Stomatologiyada diş kanallarını endodontik emalında istifadə olunur. EDTA farmaseptik texnologiyalarda selikli qişa vasitəsilə orqanizmə daxilolmanı gücləndirən komponent kimi istifadə olunur1. Həmçinin kənd təsərrüfatında gübrə kimi istifadə olunur (elementlərin xelat formasında). Qidalandırıcı elementlərin xelat forması istər köklər və istərsə də yarpaqlar vasitəsilə yaxşı mənimsənilir. Molekulyar biologiyada maddələri təmizləmək üçün istifadə olunur. EDTA –nın natrium duzu məhsula 100%-li spirtlə birlikdə əlavə olunur.
İnsan dənizi (roman)
İnsan dənizi — Azərbaycan yazıçısı Vaqif Sultanlının 1992-ci ildə yayınlanan sosial-psixoloji və fəlsəfi məzmunlu romanı
Süjet
Romanın süjeti yaşadığı ağır maddi və mənəvi-psixoloji səbəblərdən əsəblərini cilovlaya bilmədiyindən ağır qətl törətmiş Əkrəm adlı gəncin başına gələn hadisə və əhvalatlar fonunda qurulmuşdur. Əsərin qəhrəmanına törətdiyi cinayətə görə ölüm hökmü verilir. Lakin o qatarla həbs düşərgəsinə aparılarkən qaçaraq adı göstərilməyən yad bir şəhərə gəlir və burada səfil həyatı yaşayır. Biri-birini əvəz eləyən gərgin, dramatik olaylar fonunda baş qəhrəmanın daxili dünyasının gizlinlərinə işıq tutulur. Hadisələrin sonunda öz həyatından bezən, "insan dənizi" içərisində tənha yaşamağın mümkünsüzlüyünü anlayan qəhrəman milis bölməsinə gələrək cinayətini etiraf edir. Lakin ayağını itirmiş səfil bir insanın qətl törədə biləcəyinə inanmayan milis bölməsinin əməkdaşı onu ağılsız zənn edərək qovur. Hadisələrin ötən əsrin səksəninci illərində cərəyan etdiyi romanda cəmiyyətin əxlaqına və mənəviyyatına yoluxmuş özgələşmə problemi bədii həllini tapmışdır.
Romanın yayınlanması
"İnsan dənizi" romanı 1984-cü ildə yazılsa da, ilk dəfə 1992-ci ildə "Gənclik" nəşriyyatında yayınlanmışdır. Roman 2014-cü ildə Dr.Əhməd Sami El Aydinin ön sözü ilə Azərnəşr tərəfindən təkrar nəşr olunmuşdur.
İstinadlar
Vagif Sultanly. The Human Sea — novel
"İnsan dənizi" romanı ingilis dilində
Şübra əl-Xeymə
Şübra əl-Xeymə — Misirdə şəhər, əl-Qəlyubiyyə mühafəzəsinin inzibati mərkəzi. Əhalisi təxminən 1.025.569 nəfərdir (2006).
Eşqabad (Poldəşt)
Əhalisi
2006-cı il məlumatına görə kənddə 278 nəfər yaşayır (65 ailə).
Süveyş
Süveyş — Misirdə şəhər, eyniadlı mühafəzənin inzibati mərkəzi. Əhalisi təxminən 485.342 nəfərdir (2006).
Əbədi sevgi (teleserial, 2013)
Əbədi Sevgi (Hind dili: Beintehaa, (tərc. "sonsuz, son mərhələ")) Fortune Productions tərəfindən istehsal olunan və Colors TV tərəfindən yayımlanan dram və romantik komediya janrında bir Hindistan televiziya serialıdır. Serial 30 dekabr 2013-cü ildə başladı və 21 Noyabr 2014-də sona çatdı. 04.12.2017 tarixində serial Azərbaycan kanalı Dalğa TV-də yayımlanmağa başlamışdır.
Süjeti
Cazibədar Zeyn Abdullah(Zain Abdullah) və gözəl, mədəniyyətli Aliyə Heydər (Aaliya Haider) uşaqlıqdan bəri rəqib dayıoğlu-bibiqızıdır. Nəhayət böyüyürlər və yenidən görüşürlər, lakin bir sıra anlaşılmazlıqlar onları evlənməyə məcbur edir. Zeyn heç vaxt evlənmək istəmədiyi üçün ondan qurtulmaq istəyir.
Zeynin böyük qardaşı Fahadın bir-birinə nifrət edən Nəfisə (Nafisa) və Şaziyə(Shazia) adlı iki arvadı var. Sürəyya (Suraiya) (Zeyn və Fahadın anası) bir kişi varis istəyir ancaq Nəfisənin iki qız uşağı olduqdan sonra hamilə qala bilmədiyi üçün Fahad ikinci arvadı Şaziyə ilə evləndi. Fahad Şaziyə ilə evləndikdən sonra bir oğlu oldu. Fahad Hər iki xanımını da sevir və ehtiyaclarını ödəmək üçün əlindən gələni edir. Digər tərəfdən, Zeyn və Aliyə daim mübahisə edirlər, ancaq bəzi pis adamlar ilə çətinlik çəkən Fahada kömək etdikdə yavaş-yavaş dost olurlar.
Aliyə Barkatı geri qaytaracağına söz verir. Zeyn və Aliyə nəhayət Barkatı tapırlar. Sevincli Sürəyya, Aliyəni və ailəsini yenidən bəyənməyə başlayır ki, bu da Şaziyə və Nəfisəni bədbəxt edir. Zeyn Aliyəyə aşiq olduğunu başa düşür. Sonra qohumları Zübeyirin (Zubair) gəlməsi ilə ortalıq yenidən qarışır.Daha sonra baş verən bir çox hadisə Sürəyyanın Aliyəyə yenidən nifrət etməsinə eyni zamanda Aliyə və Zeynin yenidən dalaşmasına səbəb olur.
Trotskizm
Ümumi anlayış
Trotskizmin populyarlaşmasında vaxtilə SSRİ-nin və trotskiçilərin həmişə ona qarşı mübarizə apardıqları sovet sosializminin məhvi də az rol oynamadı. Həqiqi marksizm-leninizmin genetik düşmənləri olduqlarından, onlar dərhal bəyan etməyə tələsdilər ki, bu hadisə onların doğruluğunu tamamilə sübut edir, sovet sosializmi həyat qabiliyyətli deyildi və guya onun məhvi qanunauyğun idi. Təəccüblü deyil ki, bu məsələdə trotskiçilər liberallarla – burjuaziya ideoloqları və işçi sinfinin açıq düşmənləri ilə tamamilə həmfikir idilər, axı bu kommunizm hərəkatı tarixində ilk hadisə deyil ki, trotskiçilər öz həqiqi burjua sifətlərini açıq şəkildə nümayiş etdirirlər.
Sovet sosializminin məhvindən öz xeyri üçün istifadə edən liberal təbliğatının və müxtəlif tip opportunistlərin təzyiqi altında dünya inqilab hərəkatında nizamsızlıq və sarsılma başladı – yeganə düzgün inqilab nəzəriyyəsinə - marksizm-leninizmə inam çox sarsıldı, kommunist və işçi partiyaları tənəzzül etməyə və ya sosial-demokratiya mövqeyinə keçməyə başladılar. Solların böyük hissəsi, xüsusilə əhalinin kiçik burjua şəhər təbəqəsi və ziyalılar, trotskiçilərin “inqilabiliyinə” inanaraq onlara birləşdi. Burjuaziya isə öz tərəfindən bu prosesi sadəcə sevinclə dəstəklədi, eləcə də maliyyə ilə dəstəklədi, çünki zəhmətkeşləri onun yeganə təhlükəli mübarizə yolundan uzaqlaşdıranların burjuaziya üçün necə qiymətsiz xidmət göstərdiklərini yaxşı başa düşürdü.
Trotskist hərəkatlar dünyada burjuaziya tərəfindən aktiv sponsorluq edilən bir neçə siyasi birliklərlə (internasionallarla) təmsil olunurlar. Onlardan ən böyüyü 4 birlikdir, onlardan ilk üçü “Avropa antikapitalist solu” təşkilatında birlikdə iştirak edir:
Birləşmiş Dördüncü İnternasional - ən böyük seksiyaları Fransada (Yeni Antikapitalist partiyası), İsveçdə (Sosialist partiyası), İtaliyada (“Kritik sol” Assosiasiyası), Danimarkada (Qırmızı-yaşıl koalisiya), Portuqaliyada (Sol blok), Şri-Lankada (Yeni ictimai bərabərlik partiyası), Filippində (Mindanao inqilabi işçi partiyası) və Braziliyada (“Sosializm və azadlıq”) yerləşir. Liderləri – Alen Krivin, Olivye Bezansno, Erik Tussen, Alan Tornett, Fransişku Lousa və digərlər.
Beynəlxalq sosializm tendensiyası – Sovet İttifaqının təbiəti haqda Toni Kliffin baxışlarına tərəfdar olan beynəlxalq birlik. Ən böyük seksiyaları Böyük Britaniyada (Sosialist işçi partiyası), Yunanıstanda (Sosialist işçi partiyası) və İrlandiyada (Sosialist işçi partiyası) yerləşir. Liderləri – Aleks Kallinikos, Kris Xarman və digərləri.
İşçi internasionalı komiteti - ən böyük seksiyaları Böyük Britaniyada (Sosialist partiyası), İrlandiyada (Sosialist partiyası) və Almaniyada (“Sosialist alternativ” təşkilatı). Liderləri - Ted Qrant (1991-ci ilə kimi), Piter Taaf.
Beynəlxalq marksist tendensiya (BMT) – Pakistanda Pakistan xalq partiyasında böyük seksiyaya malikdir. Onlar BMT seksiyalarının fəaliyyət göstərdiyi bütün ölkələrdə neytallaşdırmaq, dağıtmaq və ya “trotskizm” mövqeyinə keçirmək məqsədilə sol kütlələrə və proqressiv partiyalara soxulmaq taktikasını istifadə edirlər. Liderləri – Ted Qrant, Alan Vuds.
''Trotskistlər işçi və kommunist təşkilatlarının provokasiyası və məhvi metodlarını yaxşı mənimsəyərək bu təşkilatlara daxil olub və orada möhkəmlənib inqilabi qüvvələrə möhkəmlənmək və effektiv hərəkət etmək imkanı verməyərək istənilən inqilabi hərəkatı neytrallaşdırmağı bacararlar. Buna görə də, istənilən ölkədəki inqilabi hərəkat üçün “trotskizmi” tanımağı və onunla mübarizə aparmağı bacarmaq olduqca vacibdir.''